**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008 и 79/2017), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 93. (деведесеттрећој) седници, одржаној дана 04. октобра 2018. године, **УТВРЂУЈЕ**

**П Р Е Д Л О Г**

**РЕШЕЊА О ИМЕНОВАЊУ ДИРЕКТОРА ЈП ДИРЕКТОРА ЈП ДИРЕКЦИЈА ЗА ИЗГРАДЊУ И КОМУНАЛНУ ДЕЛАТНОСТ ОПШТИНЕ ГАЏИН ХАН**

**УТВРЂУЈЕ СЕ** предлог Решења о именовању директора ЈП Дирекција за изградњу комуналну делатност општине Гаџин Хан, те исту доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

број:06-401-523/18-III-1

У Гаџином Хану, 04.10.2018. године ПРЕДСЕДНИК

Саша Ђорђевић

На основу члана 24. став 3.,члана 41. и 42. Закона о јавним предузећима („Службени гласник РС“, број 15/2016), члана 32.став 1. тачка 9. Закона о локалној самоуправи („Службени гласник РС“, број 129/07 и 83/14) и члана 39. Статута општине Гаџин Хан („Службени лист Града Ниша “, број 63/08, 31/11, 46/12 и 36/13),

Скупштина општине Гаџин Хан , на седници одржаној 11. oктобра 2018.године , донела је

Р Е Ш Е Њ Е

о именовању директора Јавног предузећа ЈП „Дирекција за изградњу и комуналне делатности“ општине Гаџин Хан

1. Именује се Нинослав Маринчевић , дипломирани грађевински инжењер из Ниша за директора ЈП „Дирекција за изградњу и комуналне делатности “општине Гаџин Хан , на период од четири године , на основу спроведеног Јавног кункурса.
2. Именовани кандидат дужан је да ступи на функцију у року од осам дана од дана објављивања Решења о именовању у „Службеном гласнику Републике Србије“.
3. Ово решење објавити у„Службеном гласнику Републике Србије“, „Службеном листу града Ниша“ и на званичној интернет презентацији општине Гаџин Хан.
4. Решење о именовању директора ЈП „Дирекција за изградњу и комуналне делатности „ општине Гаџин Хан је коначно.

О б р а з л о ж е њ е

Скупштина општине Гаџин Хан донела је Одлуку о спровођењу јавног конкурса за именовање директора Јавног предузећа „Дирекција за изградњу и комуналне делатности“општине Гаџин Хан дана 14.јуна 2017.године. („Службени лист Града Ниша“, број 63/2017,).

Јавни конкурс објављен је у Службеном гласнику Републике Србије број 61 од 23.јуна 2017.године , у Службеном листу града Ниша , број 63/2017 , дневном листу Курир и на интернет страници општине Гаџин Хан.

Јавни конкурс је био отворен 30 дана од дана објављивања у „Службеном гласнику Републике Србије“.

Јавни конкурс спровела је Комисија за спровођење јавног конкурса за избор директора јавних предузећа чији је оснивач општина Гаџин Хан коју је именовала Скупштина општине Гаџин Хан.

Комисија за спровођење јавног конкурса за избор директора Јавних предузећа је по истеку рока за подношење пријава, констатовала да је на јавни конкурс за именовање директора јавног предузећа „Дирекција за изградњу и комуналне делатности “општине Гаџин Хан,благовремено поднете три пријаве. Комисија је на седници одржаној 28.07.2017.године разматрајући пристигле пријаве и достављењу документацију контатовала да је пријава Нинослава Маринчевића једино благовремена и потпуна.

На основу спроведеног изборног поступка , у складу са чланом 40. Закона о јавним предузећима, Комисија је на седници одржаној 2. октобра 2017.године , саставила ранг листу кандидата за избор директора Јавног предузећа „Дирекција за изградњу и комуналне делатности “општине Гаџин Хан. Ранг листу и Записник о спроведеном изборном поступку Комисија је доставила Општинском већу општине Гаџин Хан.

Дана 06.10.2017.године примљена је тужба кандидата на поступак избора директора од стране Берислава Илића из Малог Крчимира , којом је покренуо управни спор код Управног суду.

На основу наведеног одлучено је да се именује ВД директор дана 10.10.2017.године до окончања поступка по управној тужби код Управног суда.

Обзиром да поступак по управној тужби код управног суда није окончан и да сходно законским прописима вршиоц дужности директора ту фунцију може да обавља најдуже годину дана то је одлучено да се сходно ранг листи Комисије за спровођење јавног конкурса и предлогу Општинског већа општине Гаџин Хан од 11.10.2018.године број 06-\_\_\_\_/18-III именује директор ЈП „Дирекција за изградњу и комуналне делатносит“општине Гаџин Хан

На основу наведеног донето је решење као у диспозитиву.

Број:06- /2018-II

У Гаџином Хану , дана 11.октобра 2018.године.

СКУПШТИНА ОПШТИНЕ ГАЏИН ХАН

ПРЕДСЕДНИК

Марија Цветковић